Futbol boʻyicha 2023-yilgi Oʻzbekiston Birinchi ligasi. Futbol boʻyicha 2023-yilgi Oʻzbekiston Birinchi ligasi (Футбол бўйича 2023-йилги Ўзбекистон Биринчи лигаси) — Oʻzbekiston Birinchi ligasining toʻrtinchi mavsumi. Oʻzbekiston Birinchi ligasi musoboqasi yakuniga 1 tur qolganida Sirdaryo viloyatining „Yangiyer“ jamoasi 2023-yilgi Oʻzbekiston Birinchi ligasi gʻolibiga aylandi. Mavsumdagi voqealar. 2023-yil 5-avgustda Buxoroning „Nurafshon-Buxoro“ jamoasi moliyaviy qiyinchilik tufayli klubning rasmiy xatiga asosan OʻzPFL tomonidan Oʻzbekiston Birinchi ligasi 2023-yilgi mvsumi ishtirokchilari safidan chiqarildi. „Nurafshon“ jamoasining ligada qayd etgan barcha natijalari (10 ta oʻyin) bekor qilinadi. Toshkent viloyatining „Yangiyoʻl“ jamoasi moliyaviy qiyinchilik tufayli Oʻzbekiston Birinchi ligasining 14 turida „Nasaf-Farm“ jamoasiga qarshi mehmodagi uchrashuvga tashrif buyurmadi va reglamentga koʻra Yangiyoʻl jamoasiga texnik magʻlubiyat (3:0) yozildi. 16-tur oʻyinlarida Toshkentning „Bunyodkor-Farm“ jamoasiga qarshi mehmondagi oʻyinga ham Yangiyoʻl jamoasi tashrif buyurmadi va texnik magʻlubiyat yozildi. 2023-yil 21-sentyabrda Oʻzbekiston Professional futbol ligasi „Birinchi liga reglamenti“ning 9.8 bandiga koʻra „Yangiyoʻl“ jamoasi 2023-yilgi Oʻzbekiston Birinchi ligasi ishtirokchilari safidan chetlashtiriladi va reglamentning 9.10 bandiga koʻra chetlashtirilgan jamoaning qancha oʻyin oʻtkazganidan qatʼiy nazar natijalari bekor qilinadi. Jamoaga tadbiq etilgan chetlatishlar va jarimalar oʻz kuchida qoladi. Chet ellik futbolchilar. Chet ellik oʻyinchilar soni har bir jamoasi uchun beshtadan iborat. Bir jamoa har bir oʻyinda maydonda faqat besh nafar xorijlik futbolchidan foydalanishi mumkin. Turnir jadvali.